ཁྲོ་བོའི་རྒྱལ་པོ་སྨེ་བ་བརྩེགས་པ་དུད་ཁའི་སྒོ་ནས་གྲིབ་མདོས་བཀྲུ་བྱབས་སྲུང་གསུམ་༣
དང་བཅས་པ་བྱ་ཚུལ་མཁྱེན་རབ་རྗེའི་སྣག་དབོན་རྗེ་བཙུན་བསོད་ནམས་ལྷུན་གྲུབ་ཀྱིས་མཛད་པ་བཞུགས་སོ། །ཨོཾ་སྭ་སྟི། འདིར་ཁྲོ་བོའི་རྒྱལ་པོ་སྨེ་བ་བརྩེགས་པའི་སྒོ་ནས་ནད་པ་ལྟ་བུ་ལ་ཁྲུས་ཆོག་གླུད་དང་བཅས་པ་བྱེད་དགོས་བྱུང་ན་སློབ་དཔོན་ཁྲོ་
བོའི་རྒྱལ་པོ་རྗེས་གནང་ཐོབ་ཅིང་མཚན་ཉིད་དང་ལྡན་པས་འདི་ལྟར་བྱའོ། །དང་པོ་འདི་ལ་དགོས་པའི་ཡོ་བྱད་བུམ་པ། ཁྲུས་ལོང་། གླུད་ཟན། གྲིབ་བདག་གི་གླུད་སོགས་དགོས་པ་མ་ཚང་བ་མེད་པ། མདུན་དུ་མཆོད་སྟེགས་གཏོར་མ་དང་བཅས་པ་
སྒྲུབ་ཐབས་ཀུན་བཏུས་

M
اد
།བླ་མའི་ཕྱག་ལེན་མ་འཕྱུགས་པར་བཤམ། དེ་ནས་སློབ་དཔོན་གྱིས་མཆོད་པ་བྱིན་གྱིས་བརླབ། སྐྱབས་འགྲོ་ནས་བདག་བསྐྱེད་བཟླས་པའི་བར་གཞུང་བཞིན་བྱ། མདུན་བསྐྱེད་བུམ་པ་ལ་བྱེད་པས་ན། བུམ་པ་ཨ་མྲྀ་ཏས་
བསང་༑ སྭ་བྷཱ་ཝས་སྦྱང་། སྟོང་པའི་ངང་ལས་ཧཱུྃ་ལས་རིན་པོ་ཆེའི་བུམ་པ་ཡངས་ཤིང་རྒྱ་ཆེ་བ་ལྟོ་བ་ལྡིར་བ། མགྲིན་པ་ཕྲ་བ། ཁ་གཡེལ་ཞིང་མཆུ་འཕྱངས་པ། ལྷའི་གོས་ཀྱིས་མགུལ་པ་དཀྲིས་པ། དཔག་བསམ་གྱི་ཤིང་གིས་ཁ་བརྒྱན་
པ༑ ནང་ཆུ་དང་བཅུད་སྣ་ཚོགས་ཀྱིས་ཡོངས་སུ་གང་བའི་དབུས་སུ་པཾ་ལས་པདྨ་དང་རཾ་ལས་ཉི་མའི་དཀྱིལ་འཁོར་གྱི་སྟེང་དུ་ཧཱུྃ་དུད་ཁ་དེ་ལས་འོད་ཟེར་འཕྲོས། སྦྱིན་བདག་གིས་གཙོར་བྱས་པའི་སེམས་ཅན་ཐམས་ཅད་ལ་ཕོག སེམས་ཅན་གྱི་སྡིག་
སྒྲིབ་སྦྱངས། ཁྱད་པར་དུ་འདི་ཞེས་བྱ་བའི་ནད་གདོན་སྡིག་སྒྲིབ་མི་གཙང་བའི་གྲིབ་དང་བཅས་པ་མི་མཐུན་ཕྱོགས་ཐམས་ཅད་སྦྱངས། ཚུར་འདུས་ཡོངས་སུ་གྱུར་པ་ལས་ཁྲོ་བོའི་རྒྱལ་པོ་སྨེ་བ་བརྩེགས་པ་སྐུ་མདོག་དུད་ཁ་ཞལ་གསུམ་ཕྱག་དྲུག་ཅེས་པ་
ནས༑ ཡེ་ཤེས་ཀྱི་མེ་འབར་བའི་དབུས་ན་བཞུགས་པའི་སྐུར་གྱུར། ཞེས་པའི་བར་བརྗོད། ཡེ་ཤེས་པ་དགུག་གཞུག་འདི་ལ་མི་དགོས། དེ་ནས་མཆོད་པ་བྱིན་རླབས་བྱ། རབ་འབྱམས་རྒྱ་མཚོ་སོགས་ནས། མཚན་སྔགས་སྔོན་དུ་འགྲོ་བའི་ཉེར་སྤྱོད་
ཤདྡའི་བར་གྱིས་མཆོད། བསྟོད་པ་རྒྱས་བསྡུས་ཅི་རིགས་བྱ། དེ་ནས་བདག་གི་ཞལ་ནས་སྔགས་ཀྱི་ཕྲེང་བ་གཟུངས་ཐག་ལ་འཁྲིལ་ཏེ་སོང་བས་མདུན་བསྐྱེད་ཀྱི་ལྷ་ཡི་ཐུགས་ཀར་ཕོག ལྷའི་སྐུ་ལས་བདུད་རྩིའི་རྒྱུན་བབས་པས་བུམ་པ་གང་བས་ཆེ་གེ་
249

སྒྲུབ་ཐབས་ཀུན་བཏུས་
མོའི་ནད་གདོན་སྡིག་སྒྲིབ་མི་གཙང་བའི་གྲིབ་ལ་སོགས་པ་འཁྲུད་པའི་ནུས་པ་དང་ལྡན་པར་གྱུར། ཞེས་བརྗོད་ལ། གཟུངས་ཐག་ནས་བཟུང་ལ་སྔགས་ལྔ་བརྒྱ་སོགས་བཟླས། སརྦ་ཏ་ཐཱ་ག་.ཁྲུས་སྔགས། ཏ་སོགས་བཟླས་ཤིང་གཟུངས་ཐག་
བསྡུ༑ མཆོད་བསྟོད་བྱས་ནས་བུམ་པའི་ལྷ་གཤེགས་གསོལ་མི་བྱེད་པར། ཁྲོ་བོའི་རྒྱལ་པོས་སློབ་མས་གཙོར་བྱས་སེམས་ཅན་ཐམས་ཅད་ཀྱི་མི་གཙང་བ་ཐམས་ཅད་འཁྲུད་པའི་ཕྲིན་ལས་མཛད་དུ་གསོལ། གཏོར་མ་ཨ་མྲྀ་ཏས་བསང་། སྭ་བྷཱ་ཝས
སྦྱང་༑ སྟོང་པའི་ངང་ལས་མི་མགོའི་སྒྱེད་པུ་གསུམ་གྱི་སྟེང་དུ་ཡེ་ཤེས་ཀྱི་ཀ་པཱ་ལ་ཕྱི་དཀར་ལ་ནང་དམར་བ་ཡངས་ཤིང་རྒྱ་ཆེ་བའི་ནང་དུ་ཤ་ལྔ་བདུད་རྩི་ལྔ་འོད་དུ་ཞུ་བ་ལས་བྱུང་བའི་གཏོར་མ་ཡེ་ཤེས་ཀྱི་བདུད་རྩིའི་རྒྱ་མཚོ་ཆེན་པོར་གྱུར།ྋཞེས་
དང་༑ ཨོཾ་ཨཱཿཧཱུྃ་ཧ་ཧོཿཧྲཱིཿ ལན་གསུམ་གྱིས་བདུད་རྩིའི་རྒྱ་མཚོ་ཆེན་པོར་གྱུར་པར་བསམ། རྩ་སྔགས་ལ་ཨ་ཀཱ་རོ་བཏགས་པ་ལན་གསུམ་གྱིས་བུམ་ནང་གི་ལྷ་ལ་ཕུལ། མཆོད་བསྟོད་དང་། མཆོད་སྦྱིན་གཏོར་མ་སོགས་ཕྲིན་ལས་བཅོལ་བ་
གཞུང་བཞིན་བྱའོ། །རྗེས་གནང་དངོས་ལ་སློབ་མ་རྣམས་མདུན་དུ་བོས་ལ། སྔོན་འགྲོའི་ཆོས་འཤད་ཅི་རིགས་བྱས་ནས། དངོས་གཞི་ལ་སྔོན་དུ་འགྲོ་བ་བཀྲུ་བྱབས་སྲུང་གསུམ་ཡོད་པ་ལས། དང་པོ་ལ་དམིགས་པ་འདི་བཞིན་དུ་གྱིས་ཤིག མདུན་
བསྐྱེད་པའི་ནང་དུ་ཁྲོ་བོའི་རྒྱལ་པོ་སྨེ་བ་བརྩེགས་པ་དངོས་སུ་བཞུགས་པ་དེའི་སྐུའི་ཆ་ཤས་ལས་གྱུར་བའི་ཡེ་ཤེས་ཀྱི་བདུད་རྩིའི་རྒྱ་མཚོ་དེ་ཡིས་ཁྱེད་རང་རྣམས་ཀྱི་ལུས་ངག་ཡིད་གསུམ་བཀྲུས་པ་ཙམ་གྱིས་ནད་གདོན་སྡིག་སྒྲིབ་མི་གཙང་བ་ཐམས་ཅད་དུད་
250

আ
།ཁུའམ་རྣག་ཁྲག་གི་རྣམ་པས་ནུ་རུ་རུ་དག་སོང་སྙམ་པའི་མོས་པ་མཛོད་བྱས་ལ། སྔགས་སྔོན་དུ་འགྲོ་བས། རྡོ་རྗེ་སློབ་མ་འདིའི་ནད་ཐམས་ཅད་ཤཱནྟིཾ་ཀུ་རུ་སྭཱ་ཧཱ། གདོན་ཐམས་ཅད༴ རིམས་ཐམས་ཅད༴ ཉེ་བར་འཚེ་
བ་ཐམས་ཅད༴ མཁོན་གྲིབ་ཐམས་ཅད༴ བདུད་ཀྱི་ཞགས་པ་ཐམས་ཅད༴ གཤིན་རྗེའི་ཕོ་ཉ་ཐམས་ཅད༴ བགེགས་དང་ལོག་པར་འདྲེན་པ་ཐམས་ཅད༴ ཅེས་བརྗོད་ཅིང་བུམ་ཆུས་བཀྲུའོ། །གཉིས་པ་དེ་ལྟར་བཀྲུས་པས་མ་དག་པའི་ནད་གདོན་
ལྷག་མ་དེ་དག་རྨ་བྱའི་སྒྲོ་ལ་སོགས་པས་བྱབས་པའི་རྫས་བདུན་དང་ལྡན་པ་རྣམས་ཀྱིས་གླུད་དེའི་མགོ་ལ་སྔར་གྱི་ཤཱནྟིཾ་གི་ཚབ་ཏུ་ཨ་པ་ན་ཡ་བརྗོད་ཅིང་བྱབས་ནས་མཇུག་ཏུ། དེ་ལྟར་བྱས་པས་ཁྱེད་རང་རྣམས་ཀྱི་ནད༵་གདོན་སྡིག་སྒྲིབ་ཐམས་ཅད་སྐྱུགས་
སྨན་བཏང་བ་ལྟར་གླུད་དེའི་མགོ་ལ་ནག་རྒྱང་རྒྱང་སྐྱུག་པའི་མོས་པ་མཛོད་བྱས། གོང་དུ་བུམ་ཆུ་ཁར་བཟུང་བ་དེ་སྐྱུག་ཏུ་གཞུག དེ་ནས་གླུད་ལ་བརྫོངས་དང་བགེགས་བསྐྲད་པ་ནི། རྔ་རྡུང་ཞིང་འདི་སྐད་དོ། ཧཱུཾ། ང་ནི་ཁྲོ་རྒྱལ་སྨེ་བ་བརྩེགས། །
དྲེགས་འཇོམས་རྒྱལ་པོ་ཧེ་རུ་ཀ །སྣང་སྲིད་ལྷ་འདྲེ་ཐམས་ཅད་དང་། །གྲིབ་བདག་ཐམས་ཅད་ང་ལ་ཉོན། །ཉི་མ་ནུབ་ཕྱོགས་ཕ་གི་ན། །མུན་པ་ནག་པོའི་གཏིང་རུམ་ན། །གྲིབ་མཁན་ནག་པོའི་ནང་ཤེད་ན། །གྲིབ་བདག་ནག་པོ་ཆེན་པོ་ཁྱོད། །སྐུ་
མདོག་ནག་ལ་མུན་པའི་མདོག །ཆིབས་སུ་གྲིབ་རྟ་ནག་པོ་ཆིབས། །གྲིབ་གོས་ནག་པོ་རྒྱབ་ལ་གྱོན། །གྲིབ་དར་ནག་པོ་ལག་ན་འཕྱར། །གྲིབ་འཕྲུ་ནག་པོ་མགོ་ལ་བཙུགས། །གྲིབ་བྱ་ནག་པོ་ཀླད་ན་ལྡིང་། །གྲིབ་ཁྱི་ནག་པོ་རྒྱབ་ཏུ་ཁྲིད། །གྲིབ་བདགེ་

སྒྲུབ་ཐབས་ཀུན་བཏུས་
ཆེན་པོ་གྲིབ་ལོངས་ཤིག །དེ་ཡི་བཀའ་ཉན་ལས་བྱེད་པ། །འདོད་ཆགས་བྱ་ནག་མགོ་བོ་ཅན། །ཞེ་སྡང་སྦྲུལ་ནག་མགོ་བོ་ཅན། །གཏི་མུག་ཕག་ནག་མགོ་བོ་ཅན། །མ་རིག་སྦལ་ནག་མགོ་བོ་ཅན། །ཁྱོད་ནི་གྲིབ་ཀྱི་བདག་པོ་ཡིན། །བདག་དང་རྒྱུ
སྦྱོར་ཡོན་བདག་ལ། །ཟས་གྲིབ་གོས་གྲིབ་ནོར་གྱི་གྲིབ། །དེ་འདྲའི་གྲིབ་རྣམས་སངས་གྱུར་ཅིག །མཛེ་གྲིབ་བཙོག་གྲིབ་ཡུགས་སའི་གྲིབ། །དེ་འདྲའི་གྲིབ་རྣམས་སངས་གྱུར་ཅིག །དམར་གྲིབ་དམེ་གྲིབ་གདོན་གྱི་གྲིབ། །དེ་འདྲའི་གྲིབ་
རྣམས༴ ལྷ་དང་ཀླུ་དང་གནོད་སྦྱིན་གྲིབ། །དེ་འདྲའི་གྲིབ་རྣམས༴ རྒྱལ་པོ་འབྱུང་པོ་འགོང་པོའི་གྲིབ། །དེ་འདྲའི་གྲིབ་རྣམས༴ ཐེའུ་རང་དྲི་ཟ་གནོད་བྱེད་བགེགས། །དེ་འདྲའི་གྲིབ་རྣམས༴ ཉོན་མོངས་དུག་ལྔ་ལས་ཀྱི་གྲིབ། །དེ་འདྲའི་གྲིབ་
རྣམས༴ སྔར་གྱི་ཁས་བླངས་ཉམས་ཆགས་གྲིབ། །དེ་འདྲའི་གྲིབ་རྣམས༴ གྲིབ་བདག་ཆེན་པོ་གྲིབ་སོལ་ཅིག །གྲིབ་བདག་ཁྱོད་ལ་བརྫོངས་བཏབ་བོ། །འབྲུ་སྲིད་འབྲུ་ནག་ཚིག་ཕྱེ་ལ། །གྲིབ་གཏོར་ནག་པོའི་དམ་རྫས་དང་། །ངར་མི་ལན་ཆགས་
ཆངས་བུ་དང་། །གྲིབ་ཡོན་ཆ་མ་ཆོ་དགུ་འདི། །གྲིབ་བདག་ཁྱོད་ལ་བརྫོངས་བཏབ་བོ། །གྲིབ་བདག་ཆེན་པོ་གྲིབ་སོལ་ཅིག །ཀྱཻ་གྲིབ་བདག་ཁྱོད་ལ་ལམ་བསྟན་པ། །ཉི་མ་ནུབ་ཕྱོགས་ཕ་གི་ན། །མུན་པ་ནག་པོའི་ཀློང་དཀྱིལ་ན། །གྲིབ་ཡུལ་མུན་པ་
ནག་རེ་སྐྱིད། །གྲིབ་མཁར་ནག་པོ་རྫོང་རེ་བཙན། །གྲིབ་མཁར་ནག་པོའི་གཏིང་རུམ་དུ། །གྲིབ་བདག་ཆེན་པོ་དེར་སོང་ཞིག །འདི་ན་ཁྱོད་ཀྱི་གནས་མ་མཆིས། །གྲིབ་ནད་སོལ་ལ་དེར་སོང་ཞིག །གྲིབ་བདག་རང་རང་གནས་སུ་གཤེགས། །ཀྱེ་རྒྱུ་
252

ו
།སྦྱོར་ཡོན་གྱི་བདག་པོ་ཡི། །མགོ་ནས་སྤྲིན་ལྟར་གཏིབས་པ་དེ། །གྲིབ་བདག་རྒྱལ་པོ་ཁྱོད་ལ་བྱོལ། །ལྕེ་ནས་རླུང་བཞིན་གཡོ་བ་དེ། །གྲིབ་བདག་རྒྱལ་པོ་ཁྱོད་ལ་བྱོལ། །སྙིང་ནད་མེ་ལྟར་འབར་བ་དེ། །གྲིབ་བདག་
རྒྱལ་པོ་ཁྱོད་ལ་བྱོལ། །མཆིན་ནད་ཉ་ལྟར་འཕར་བ་དེ། །གྲིབ་བདག་རྒྱལ་པོ༴ ནང་ཆ་བུ་དགུ་ན་བ་དེ། །གྲིབ་བདག་རྒྱལ་པོ༴ མཁལ་ནད་ཆུ་ལྟར་འཁྲུགས་པ་དེ། །གྲིབ་བདག་རྒྱལ་པོ༴ སྣ་ནད་ཞང་ཞོམ་ན་བ་དེ། །གྲིབ་བདག་རྒྱལ་པོ༴ ཕུང་
པོ་ལྔ་པོ་ན་བ་དེ། །གྲིབ་བདག་རྒྱལ་པོ༴ མ་མོ་ཕུར་བུ་ན་བ་དེ། །གྲིབ་བདག་རྒྱལ་པོ༴ མིག་དང་སོ་ལ་ན་བ་དེ། །གྲིབ་བདག་རྒྱལ་པོ་ཁྱོད་ལ་བྱོལ། །རྒྱུ་སྦྱོར་ཡོན་བདག་འཁོར་བཅས་ལ། །བཅིངས་པ་ཡོད་ན་བཀྲོལ་དུ་གསོལ། །མནན་པ་ཡོད་ན་
བཏེག་ཏུ་གསོལ། །སློབ་མའི་ལུས་ངག་ཡིད་གསུམ་ལ། །གནོད་ཅིང་འཚེ་བར་བྱེད་པའི་བགེགས། །འདྲེ་གདོན་རིགས་གྱུར་ཐམས་ཅད་རྣམས། །ང་ཡི་བཀའ་ལས་འདའ་གྱུར་ན། །མགོ་བོ་ཚལ་པ་བརྒྱར་འགས་ཤིང་། །ལུས་ཀྱང་དུམ་བུར་
གཏུབས་འགྱུར་ཕྱིར། །གླུད་བདག་རྣམས་ཀྱིས་གླུད་འདི་ཁྱེར། །ཧཱུྃ་གྲིབ་བདག་ཤར་གྱི་ཕྱོགས་སུ་སོང་། །ཤར་ཕྱོགས་དྲི་ཟའི་ཕྱོགས་སུ་སོང་། །དྲི་ཟའི་གདོན་རྣམས་སངས་གྱུར་ཅིག །གྲིབ་བདག་ལྷོ་ཡི་ཕྱོགས་སུ་སོང་། །ལྷོ་ཕྱོགས་གཤིན་རྗེའི་
ཕྱོགས༴ གཤིན་རྗེའི་གདོན་རྣམས་སངས༴ གྲིབ་བདག་ནུབ་ཀྱི་ཕྱོགས་སུ༴ ནུབ་ཕྱོགས་ཀླུ་ཡི་ཕྱོགས༴ ཀླུ་ཡི་གདོན་རྣམས་སངས༴ གྲིབ་བདག་བྱང་གི་ཕྱོགས་སུ༴ བྱང་ཕྱོགས་གནོད་སྦྱིན་ཡུལ་དུ༴ གནོད་སྦྱིན་གྲིབ་རྣམས་སངས་གྱུར་
۱

ཅིག ༑ཕྱོགས་བཞི་དང་ནི་མཚམས་བརྒྱད་དང་། །སྟེང་འོག་གདོན་རྣམས་སངས་གྱུར་ཅིག །ཕྱོགས་མཚམས་གང་ན་གནས་པའི་གདོན། །གྲིབ་བདག་ཆེན་པོ་རང་གནས་སོང་། །ད་ལྟ་ཉིད་དུ་མི་འགྲོ་ན། །རྡོ་རྗེ་འཆང་ཆེན་རྣལ་འབྱོར་ངས། །ཐལ་
བའི་རྡུལ་དུ་རླག་པར་བྱེད། །མྱུར་བ་ཉིད་དུ་རླག་པར་བྱེད། །མྱུར་བ་ཉིད་དུ་ད་ལྟ་སོང་། །ཞེས་དང་། རྡོ་རྗེ་དྲིལ་བུ་འཛིན་པས་ཧཱུྃ་མཛད་ཀྱི་ཕྱག་རྒྱ་བཅས་ལ། ཏིང་ངེ་འཛིན་གྱི་ང་རྒྱལ་བརྟན་པོས། ན་མོ་རྗེ་བཙུན་རྩ་བ་དང་བརྒྱུད་པར་བཅས་པའི
དཔལ་ལྡན་བླ་མ་དམ་པ་རྣམས་ཀྱི་བདེན་པ་དང་། །སངས་རྒྱས་ཀྱི༴ ཆོས་ཀྱི༴ དགེ་འདུན་གྱི༴ གསང་སྔགས་དང་རིག་སྔགས་ཀྱི་རྒྱལ་པོ་ཁྲོ་བོ་རྣམས་ཀྱི༴ གཟུངས་སྔགས་ཀྱི་རྒྱལ་མོ་ཁྲོ་མོ་རྣམས་ཀྱི༴ ཁྱད་པར་དུ་ཡང་ཁྲོ་བོའི་རྒྱལ་པོ་སྨེ་བ་
བརྩེགས་པའི་ལྷ་ཚོགས་རྣམས་ཀྱི༴ དཔལ་མགོན་དམ་པ་ཆོས་སྐྱོང་སྲུང་མ་རྣམས་ཀྱི་བཀའ་བདེན་པ་དང་། བདེན་པ་ཆེན་པོའི་བྱིན་རླབས་ཀྱིས། དེང་འདིར་རྡོ་རྗེ་སློབ་མ་འདིའི་ལུས་ངག་ཡིད་གསུམ་ལ་གནོད་ཅིང་འཚེ་བར་བྱེད་པའི་གདོན་བགེགས་ྃ
ལོག་པར་འདྲེན་པ་ཐམས་ཅད་གླུད་འདིས་ཚིམས་པར་གྱིས་ལ་སའི་ཕྱོགས་འདིར་མ་གནས་པར་གཞན་དུ་སོང་ཞིག གལ་ཏེ་མི་འགྲོ་ན་དུས་གསུམ་གྱི་བདེ་བར་གཤེགས་པ་ཐམས་ཅད་ཀྱི་ཐུགས་གཉིས་སུ་མེད་པའི་ཡེ་ཤེས་ལས་བྱུང་བའི་ཁྲོ་བོའི་རྡོ་རྗེ་ཡེ་
ཤེས་ཀྱི་མེ་འབར་ཞིང་ཀུན་དུ་རབ་དུ་འབར་བ་འདིས་མགོ་བོ་ཚལ་པ་བརྒྱར་འགས་པར་འགྱུར་བར་གདོན་མི་ཟའོ། །ཞེས་བརྗོད་ཅིང་རོལ་མོ་དྲག་ཏུ་དཀྲོལ། གུ་གུལ་གྱི་དུད་པས་བདུག ཡུངས་ཀར་གྱིས་བྲབས་ཏེ་བགེགས་རྣམས་རང་གནས་སུ་སོང་
སྒྲུབ་ཐབས་ཀུན་བཏུས་

"আ
།བར་བསམ། དེ་ནས་གསུམ་པ་དེ་ལྟར་གདོན་བགེགས་རྣམས་རྒྱང་རིང་དུ་བསྐྲད་ནས་སླར་མི་འཇུག་པར་བྱ་བའི་ཕྱིར་དུ་སློབ་དཔོན་གྱིས་ཁྱེད་རང་རྣམས་ཀྱི་སྤྱི་བོར་སྣ་ཚོགས་རྡོ་རྗེ་བཞག་པ་ལས། གཅིག་ལས་
གཉིས༑ གཉིས་ལས་གསུམ་ཆད་ནས་ལུས་ལ་རྡོ་རྗེའི་གོ་བསྒོས་པའི་མོས་པ་མཛོད། བྱས་ལ་སྔར་གྱི་ཨ་པ་ན་ཡའི་ཚབ་ཏུ་རཀྵ་རཀྵ་ཞེས་བརྗོད། གནས་ཉི་ཤུ་རྩ་གཅིག་ཏུ་རྡོ་རྗེས་རེག་པར་བསམ། མདུན་དུ་སྣ་ཚོགས་རྡོ་རྗེ་རྒྱ་གྲམ་དུ་བཞག དེ་དག་
གིས་སྔོན་འགྲོའི་བྱ་བ་སོང་ནས། རྗེས་གནང་དངོས་ལ་དམིགས་པ་འདི་བཞིན་མཛོད་བྱས་ལ། སྭ་བྷཱ་ཝས་སྦྱངས་ནས། སྐུའི་རྗེས་གནང་ལུས་ལ་བསྐུར་བ། གསུང་གི་རྗེས་གནང་ངག་ལ་བསྐུར་བ། ཐུགས་ཀྱི་རྗེས་གནང་སེམས་ལ་བསྐུར་བ། སྤྱི་
༤བོར་གཏོར་མའི་བཀའ་བསྒོ། མཇུག་དམ་ཚིག་ཁས་བླང༌། མཎྜལ། ལུས་ལོངས་སྤྱོད་འབུལ་བ་རྣམས་གཞུང་བཞིན་བྱའོ། ཞེས་པ་འདི་ནི་སྔོན་ཆད་ཡིག་ཆ་ཁ་གསལ་བ་ཞིག་མི་འདུག་པས། རྗེས་འཇུག་གི་སློབ་མ་ལས་དང་པོ་པ་རྣམས་ཉམས་སུ་
བླང་བདེ་བའི་ཕྱིར་མཁྱེན་རབ་རྡོ་རྗེ་འཆང་ཡ༷བ་སྲས་ཀྱི་གསུང་ལས་སྐྱེས་པ་ཞྭ་ལུའི་བྱ་བྲལ་བ་བསོད་ནམས་ལྷུན་གྲུབ་ཀྱིས་བསམ་པ་བཟང་པོས་ཀུན་ནས་བསླངས་ཏེ་བྲིས་པའོ།། ༈ །།